Meli ya mafuta iliokamatwa na Iran: Waziri Jeremy Hunt aomba usaidizi kutoka nchi za Ulaya\nJeshi ya Revoliutionary Guard liliikamata meli hiyo ya Stena Impero  na wafanayakazi wake 23 katika eneo la Ghuba siku ya Ijumaa. 

Waziri wa maswala ya kigeni nchini Uingreza aliliambia bunge kwamba kilikuwa kitendo cha uharamia. Bwana Hunt alisema kwamba Uingereza itabuni ujumbe wa usalama wa majini na mataifa mengine ya Ulaya ili kuwezesha meli kupita katika eneo hilo zikiwa salama.

Waziri huyo alipata uungwaji mkono kuhusu mpango huo kutoka kwa Ufaransa na Ujerumani  siku ya Jumapili, BBC imeambiwa. 

Akiwahtubia wabunge hao baada ya mkutano na kamati ya kushughulikia maswala ya dharura kwa jina Cobra, bwana Hunt alisema kwamba alizungumza akiwa na moyo mzito , lakini akaonya kwamba iwapo Iran itaendelea kufanya vitendo inavyofanya italazimika kukubali idadi kubwa ya majeshi ya Ulaya katika pwani yake. 

Kukamatwa kwa Stena Impero katika mkondo muhimu wa uchukuzi wa meli wa Hormuz unajiri baada ya Tehran kusema kwamba meli hiyo ilikiuka sheria za majini.

Wafanyakazi wa meli iliokuwa ikipeperusha bendera ya Uingereza ni raia wa Indian, Urusi, Latvian na Ufilipino

Chombo cha habari nchini Iran kimesema kwamba meli hiyo ya mafuta ilikamatwa baada ya kugongana na boti ya wavuvi na kukataa kujibu wito wa boti hiyo.

Bwana Hunt anasema kuwa meli hiyo ilikamatwa kwa njia isiofaa katika maji ya Omani na kulazimishwa kuelekea katika bandari ya Abbas nchini Iran, ambapo ipo hadi kufikia sasa. 

Ijapokuwa wamiliki na wafanyakazi wa meli hiyo sio Waingereza , Stena Impero inabeba bendera ya Uingereza hivyobasi Uingereza inafaa kuipatia ulinzi, kulingana na wachanganuzi wa wa maswala ya majini. 

Kukamatwa kwa meli hiyo ndio kisa cha hivi karibuni kilichosababisha hali ya wasiwasi kati ya Iran, Uingereza na Marekani.

Mapema mwezi huu wanamamaji wa Uingereza waliisaidia kukamatwa kwa meli ya mafuta ya Grace 1 ya Gibraltar kwa kuwa kulikuwa na ushahidi kwamba ilikuwa ikibeba mafuta ya Iran kulekea Syria hatua inayokiuka vikwazo vya EU.

Wanamaji wa Uingereza walisaidia katika kuikamata meli iliokuwa ikibeba mafuta...\n\ntl;dr:
Wizara ya maswala ya kigeni imesisitiza wito wake wa kuitaka Iran kuiwachilia meli iliokuwa ikipeperusha bendera yake inayozuiwa na jeshi la Iran pamoja na wafanyikazi wake.